**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/6036-4/2020.

**66/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**A Tiszavasvári, Vasvári P. u. 6. .... sz. alatti bérlakás értékesítésére kötendő adásvételi szerződés jóváhagyásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

**Döntök** a Képviselő-testület 362/2019. (IX.30.) Kt. sz. határozata 1. pontjának módosításáról, miszerint az értékesíteni kívánt Tiszavasvári, Vasvári P. u. 6. …. sz. alatti önkormányzati lakás helyrajzi száma **1679/2/A/… helyrajzi számra módosul.**

**Jóváhagyom** a Tiszavasvári Város Önkormányzata tulajdonában lévő, tiszavasvári 1679/2/A/… hrsz-ú, valóságban a **Tiszavasvári, Vasvári P. u. 6. ….** szám alatti lakás értékesítésére **…** Tiszavasvári, Vasvári P. u. 6. … szám alatti lakossal kötendő **adásvételi szerződést, letéti szerződést** és **bejegyzési nyilatkozatot** a határozat 1., 2. és 3. mellékletében szereplő tartalommal.

**INDOKOLÁS**

**…….**

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. április 23.

**Szőke Zoltán**

**polgármester**

66/2020.PM. határozat 1. melléklete

Ingatlan Adásvételi Szerződés

mely létrejött egyrészről

**Tiszavasvári Város Önkormányzata** (székhely: 4440 Tiszavasvári, Városháza tér 4., adószám: 15732468-2-15, KSH Statisztikai számjel: 15732468-8411-321-15, törzsszám: 732462) **képviseli: Szőke Zoltán Polgármester**, mint **Eladó** (a továbbiakban: „**Eladó”**),

másrészről

**……....** (*születési név:* …….; *született:* …napján, *anyja* *neve:* …, *személyi azonosító jele*: …., *adóazonosító jele*: ….) 4440 Tiszavasvári, Vasvári Pál utca 6. …. ajtó szám alatti lakos, mint **Vevő**, (a továbbiakban: „**Vevő**”) (továbbiakban együttesen: „**Szerződő Felek**”) között a mai napon az alábbi feltételek mellett:

1./ Szerződő Felek a Földhivatali nyilvántartásból 2020. március 27. napján lekért, nem hiteles, tulajdoni lap szemle alapján közösen megállapítják, hogy **Eladó kizárólagos tulajdonát képezi – 1 / 1 tulajdoni hányadban** - a Nyíregyházi Járási Hivatalnál **Tiszavasvári** **belterület 1679/2/A/…. hrsz**. alatt felvett, természetben 4440 Tiszavasvári, Vasvári Pál utca 6. …. ajtó szám alatt található 70 m2 területű, **lakás** megnevezésű ingatlan, amely önálló ingatlanhoz tartoznak az alapító okiratban meghatározott helyiségek 369/10000-ed eszmei hányadban. (továbbiakban: **„Ingatlan”**)

Szerződő Felek rögzítik, hogy a tulajdoni lap tanúsága szerint az Ingatlan per-, teher- és igénymentes, azt semmilyen közüzemi költségtartozás, adóhátralék, adók módjára behajtható köztartozás, illetve helyi adótartozás nem terheli.

A tulajdoni lapok III. része (teherlap) bejegyzést nem tartalmaz.

A tulajdoni lapok tanúsága szerint széljegyként folyamatban lévő ügy nincs.

2./ Jelen adásvételi szerződés 1. pontjában rögzített Ingatlant Eladó ezúton, örökre és visszavonhatatlanul eladja, Vevő megvásárolja, oly módon, hogy az Ingatlan 1 / 1 tulajdoni hányadának kizárólagos tulajdonosa Vevő lesz.

Tiszavasvári Város Önkormányzata Képviselő - Testületének 362/2019. (IX.30.) Kt. számú határozatában az **Ingatlan tehermentes Vételárát az Ingatlan értékével és állapotával arányosan 5.443.200,-Ft,** azaz ötmillió-négyszáznegyvenháromezer-kettőszáz forint összegben határozta meg.

Felek megállapodnak, hogy a **Vételár** (továbbiakban: **„Vételár”**) **megfizetése az alábbiak szerint történik:**

Vevő a vételárból önerőként, **Első Vételárrészként** **…….** forintot, **jelen szerződés aláírását** **követően, a Magyar Állam elővásárlási joglemondó nyilatkozatának kézhezvételétől számított 3 munkanapon belül, amennyiben a Magyar Államtól nem érkezik elővásárlási jogról lemondó nyilatkozat, ebben az esetben 35 napos ügyintézési határidő elteltével átutalással megfizet foglaló jogcímen** Eladó részére, oly módon, hogy Vevő átutalja a foglaló összegét a Tiszavasvári Város Önkormányzata **OTP Banknál vezetett 11744144-15404761**-**06080000** **számú** **„Bérlakások értékesítése lebonyolítása számla” elnevezésű pénzintézeti számlájára.**

Felek megállapodnak, hogy **a foglaló összege a Vételárba beszámít.** **Eladó az ….** forint **foglaló hiánytalan átvételét banki jóváírással egyidejűleg elismeri és nyugtázza.** (továbbiakban: **„Első Vételárrész”**).

Szerződő felek megállapodnak, hogy Vevő a VételárbólMásodik Vételárrészként további **….** forintot **…. által nyújtott** **munkáltatói kölcsönből** **kívánja megfizetni** Eladó részére. **Vevő a munkáltató kölcsönből fizetendő Második Vételárrészt** **Tiszavasvári Város Önkormányzata OTP Banknál vezetett 11744144-15404761-06080000 számú „Bérlakások értékesítése lebonyolítása számla” elnevezésű bankszámlaszámra kéri átutalni legkésőbb 2020.09.30. napjáig. („Második Vételárrész”)**

Vevő a további, utolsó vételárrészt: **….. forint Utolsó Vételár részletet** az **……….. a Tiszavasvári Város Önkormányzata OTP Banknál vezetett 11744144-15404761-06080000 számú „Bérlakások értékesítése lebonyolítása számla” elnevezésű bankszámlaszámra kéri átutalni legkésőbb 2020.09.30. napjáig. („Utolsó Vételárrész”)**

Vevő büntetőjogi felelősség~~e~~ tudatában kijelenti, a jelen szerződés tárgyát képező Ingatlanba már meglévő gyermekeivel közösen kíván beköltözni, ott kíván a továbbiakban gyermekeivel együtt, közös életvitelt folytatni.

A Vételár fenti módon történő kiegyenlítéséhez Eladó kifejezetten hozzájárul és saját kezeihez történő joghatályos teljesítésnek ismeri el. A banki átutalások akkor tekinthetőek teljesítettnek, amikor azok Eladó által megadott bankszámlaszámon jóváírásra kerültek.

3./ Felek rögzítik, hogy Magyarország Kormánya a 40/2020.(III.11.) Korm. rendelettel az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki, amely kormányrendelet 2020. március 11. napján 15 óra 00 perckor lépett hatályba. A veszélyhelyzet kihirdetése különleges jogrend alkalmazását vonja maga után, az annak során teendő intézkedéseket egyelőre a 41/2020. (III.11.) Korm. rendelet részletezi, ugyanakkor a különleges jogrend idején bármikor hozható hasonló tartalmú jogszabály, amely a banki pénzforgalomra vonatkozó késedelmet eredményezheti. **Erre tekintettel a Felek rögzítik, hogy a veszélyhelyzet során alkalmazandó különleges jogrendből fakadó, előre nem látható esetleges késedelmes, a II.2.3. pontban meghatározott határidőt túllépő hitelfolyósítás a Vevő érdekkörén kívül felmerülő ok, ezért az nem tekinthető a Vevő szerződésszegésének**

4./ Felek kijelentik, hogy a foglaló jogi természetével tisztában vannak, arról eljáró ügyvédtől teljes körű kioktatást kaptak. Kijelentik, hogy tudomással bírnak arról, hogy a Ptk. 6:185.§ alapján a teljesítés meghiúsulásáért felelős személy az adott foglalót elveszíti, a kapott foglalót kétszeresen köteles visszaadni. **Amennyiben a szerződés olyan okból szűnik meg, amelyért egyik fél sem felelős, vagy mindkét fél felelős, a foglaló egyszeresen visszajár**. **Ha a szerződést a Felek teljesítik, akkor a foglaló a vételárba beszámít.**

5./ Vevő kijelenti, hogy amennyiben esetleg a bank nem folyósítja maradéktalanul az igényelt hitel összegét, a hiányzó összeget önerőből pótolja. Arra az esetre, ha az OTP Bank Nyrt. az 2. pontban írt összegnél alacsonyabb összegű hitelt folyósítana, a Vevő vállalja, hogy a teljes Vételár kiegyenlítéséhez szükséges különbözetet más forrásból biztosítja, és még a hitel folyósítása előtt az Eladónak banki átutalással megfizeti.

6./ Felek kijelentik, hogy Vevő kölcsönigénylésének sikere érdekében mindenben együttműködnek, így kötelezik magukat arra, hogy az esetleges szerződés-módosítást aláírják.

Vevő kijelenti, hogy a OTP Bank Nyrt felé a hiteligénylését – a szükséges mellékletetekkel együtt – jelen szerződés aláírását követő 20 napon belül benyújtja.

Vevő kötelezettséget vállal arra, hogy amennyiben az OTP Bank Nyrt. bármely okból a Vevő által igényelt …. összegénél alacsonyabb összegű kedvezmény nyújtását vállalná, a Vételárnak a kedvezmény összegét meghaladó részérnek Eladó részére történő megfizetését Vevő saját erőből, banki átutalással teljesíti.

7./ A jelen adásvételi szerződés 1. pontjában rögzített Ingatlan **Vételárának teljes összegben történő kiegyenlítését követően Eladó feltétlen és visszavonhatatlan hozzájárulását adja** ahhoz, hogy a fenti Ingatlan tekintetében a **tulajdonjog Vevő javára - 1 / 1 tulajdoni hányadban - adásvétel jogcímén bejegyzésre kerüljön, az Eladó tulajdonjogának egyidejű törlése mellett.**

**Eladó kifejezetten hozzájárul, hogy Vevő tulajdonjog bejegyzési kérelme - a teljes vételár kifizetésének igazolásáig és külön okiratba foglalt bejegyzési engedély benyújtásáig – az ingatlan-nyilvántartásba az Ingatlan tulajdoni lapjára széljegyzet formájában bejegyzést nyerjen. Felek kérik a Tisztelt Földhivatalt, hogy ezen időpontig a kérelmet az Inyt. 47/A§ (1) bekezdésének b) pontja alapján tartsa függőben, vegye nyilvántartásba.**

**Eladó az Inytv. 39. § (3) bek. f. pontja szerint jelen okirat ingatlanügyi hatósághoz történő benyújtásától számított hat hónapos határidő elteltéig a tulajdonjog bejegyzési engedélyt – külön nyilatkozat formájában - megadja. (továbbiakban: „Nyilatkozat”)**

Szerződő felek rögzítik,hogy a Ptk. 6:215 § (2) bekezdése alapján Eladó a tulajdonjog átruházása mellett a jelen jogügylet tárgyát képező ingatlan birtokát is a teljes Vételár megfizetésével egyidejűleg Vevőre véglegesen és visszavonhatatlanul átruházza.

A fenti Nyilatkozatot Eladó a jelen adásvételi szerződés megkötésével egyidejűleg aláírja, Ügyvéd azt ellenjegyzi. Az ellenjegyzést követően Eladó a Nyilatkozatot Ügyvédnél 5, azaz öt eredeti példányban iratletétként ügyvédi letétbe helyezi. Az Ügyvéd a Nyilatkozatot iratletétként a jelen szerződés és az iratletétre vonatkozó, Eladó és Ügyvéd között létrejött, külön okiratba foglalt letéti szerződés, valamint az ügyvédi letétre vonatkozó általános szabályok szerint kezeli.

Szerződő Felek megállapodnak, hogy a jelen okiratot szerkesztő és ellenjegyző ügyvédnél 5 példányban iratletétbe elhelyezett, Eladó tulajdonjog bejegyzéshez hozzájáruló nyilatkozata, az Ingatlan teljes Vételárának igazolt megfizetésekor felszabadítható, azaz az illetékes földhivatalhoz benyújtható.

Eladó a jelen okirat aláírásával hozzájárul ahhoz, hogy Ügyvéd a Kölcsön ügyintézése során a Nyilatkozatot, az OTP Bank Nyrt részére bemutassa, arról letéti igazolást állítson ki és adjon át a Vevő részére.

8./ Szerződő felek megállapodnak abban, hogy a banki kölcsönszerződés aláírását követően egyik fél sem jogosult a szerződéstől önállóan elállni vagy a szerződést bármilyen módon megszüntetni, a szerződést felbontani. Ezek a jogok csak a Bank írásbeli hozzájárulása esetén gyakorolhatóak, anélkül érvényesen nem gyakorolhatóak.

9./ Szerződő Felek jelen okirat aláírásával visszavonhatatlan hozzájárulásukat adják ahhoz, hogy a hitel folyósítása esetén a **Vevő tulajdonjoga bejegyzésével egy időben** a **folyósított összeg és járulékai erejéig**– **az OTP Bank Nyrt javára első ranghelyű jelzálogjogot, valamint ennek biztosítására elidegenítési és terhelési tilalmat jegyezzenek be az ingatlan-nyilvántartásba az ingatlanok egészére, valamint a Magyar Állam javára második ranghelyű jelzálogjogot, valamint ennek biztosítására elidegenítési és terhelési tilalmat jegyezzenek be az ingatlan-nyilvántartásba az Ingatlan egészére.**

10./ Felek rögzítik, hogy a jelen adásvételi szerződés tárgyát képező **Ingatlan birtokbaadásáról nem szükséges rendelkezni, tekintettel arra, hogy Vevő – mint az ingatlan volt bérlője - jelenleg is az Ingatlan birtokában van.**

Tekintettel azon tényre, hogy az Ingatlan közműórái a vevő nevén szerepelnek, ezért a tulajdonjog bejegyzését követően nem szükséges rendelkezni a fogyasztó személyében történő változásról.

Eladó tudomásul veszi, hogy a tulajdonjog bejegyzés függőben tartásának hatályossága alatt az Ingatlant nem idegenítheti és nem terhelheti meg. Az Ingatlannal kapcsolatos jogok és kötelezettségek, költségek a tulajdonjog bejegyzésig Eladót, ezt követően pedig Vevőt illetik, illetve terhelik.

11./A nemzeti vagyonról szóló 2011. évi CXCVI. tv. 14 § (2) bekezdése alapján az 1. pontban körülírt tiszavasvári 1679/2/A/… hrsz-ú ingatlan tekintetében elővásárlási jog illeti meg a Magyar Államot minden más jogosultat megelőzően, tekintettel arra, hogy a vevő, nem mint bérlő, vagy bérlőtárs, vagy társbérlő illetve azok egyenes ági rokona, valamint örökbe fogadott gyermeke minőségben vásárolja meg az ingatlant. Az elővásárlási jog tekintetében a Magyar Nemzeti Vagyonkezelő Zrt. jogosult nyilatkozni a szerződés részére való megküldésétől számított 35 napon belül. A határidő elmulasztása jogvesztő. A 2011. évi CXCVI. tv. 15 § rendelkezései szerint a törvény rendelkezéseibe ütköző szerződés, más jogügylet vagy rendelkezés semmis.

Jelen szerződés egy eredeti példányát eladó küldi meg a szerződés aláírását követően haladéktalanul a Magyar Államot képviselő MNV Zrt. részére az elővételi joggal kapcsolatban.

Szerződő felek megállapodnak abban, hogy jelen szerződés szerinti vevővel való hatályba lépésének feltétele, hogy a tiszavasvári 1679/2/A/…. hrsz-ú ingatlan megvásárlásával kapcsolatban a Magyar Nemzeti Vagyonkezelő Zrt. ne éljen elővásárlási jogával.

Szerződő felek megállapodnak abban, hogy amennyiben a tiszavasvári 1679/2/A/… hrsz-ú ingatlan tekintetében a Magyar Nemzeti Vagyonkezelő Zrt. elővásárlási jogával él, abban az esetben a tiszavasvári 1679/2/A/….. hrsz-ú ingatlan vevő általi megvásárlásával kapcsolatos szerződési rendelkezések hatályukat vesztik, ebben az esetben szerződő Felek jelen adásvételi szerződést felbontják.

12.**/** Amennyiben a Magyar Állam elővásárlási jog jogosult képviseletében eljáró MNV Zrt. írásban nyilatkozik arról, hogy elővásárlási jogával élni nem kíván, illetve amennyiben a Magyar Állam elővásárlási jog jogosult képviseletében eljáró MNV Zrt. jelen szerződés 11. pontja szerinti 35 napon belül írásban nyilatkozatot nem tesz az elővásárlási jogával kapcsolatban, vevő jelen szerződés 2. pontjában meghatározott ütemezéssel köteles megfizetni a vételárat eladó fenti számlájára átutalással.

13./ Eladó kijelenti, hogy az Ingatlan energetikai jellemzőinek tanúsításáról szóló 176/2008. (VI.30.) Korm. rendelet szerinti **energetikai tanúsítvány** elkészítéséről gondoskodott, annak száma **HET-……………..,** amely a Vevő számára a mai napon átadásra került. Vevő az energetikai tanúsítvány átvételét jelen szerződés aláírásával elismeri és nyugtázza.

14/ Eladó vállalja, hogy a jelen adásvételi szerződést megelőzően nem kezdeményezett és a jelen szerződés megkötését követően nem kezdeményez a Vevő számára hátrányos ingatlan-nyilvántartási változást, módosítást és nem köt olyan megállapodást, mely ilyet előidézhet.

Eladó a jelen szerződésben leírtakon túl szavatol azért, hogy semmilyen olyan jog, tény vagy körülmény nem áll fenn, vagy nem merül fel, amely a Vevő teher- és korlátozásmentes tulajdonszerzését és a tulajdonosi jogosítványok szabad gyakorlását az Ingatlanok vonatkozásában akadályozhatja, késleltetheti, korlátozhatja, vagy kizárhatja.

15./ Vevő jelen okirat aláírásával kifejezetten elismeri, hogy az Ingatlanokat alaposan megtekintette, és annak jelenlegi jogi, műszaki és esztétikai állapotával, állagukkal teljes mértékben tisztában van, így azt a megtekintett és megismert állapotban veszi meg.

Eladó kijelenti, hogy a **Tiszavasvári belterület 1679/2/A/….. hrsz-ú Ingatlan szabad szemmel nem látható hibáiról nincs tudomása.**

16./ A Szerződő Felek a jelen szerződés szerkesztésével és ellenjegyzésével, valamint a földhivatali eljárás során a jogi képviselet ellátásával meghatalmazzák Lakatosné dr. Daróczi Anna egyéni ügyvédet (4440 Tiszavasvári, Kossuth utca 40/3. KASZ:36064334). Eljáró ügyvéd a jelen okirat ellenjegyzésével a meghatalmazás elvállalja, melyre tekintettel jelen szerződés egyben tényvázlatnak is minősül.

17./ Eladó kinyilatkozza, hogy jogi személy, szerződéskötési képessége korlátozva nincsen. Vevő nevében eljáró polgármester kijelenti, hogy Tiszavasvári Város Önkormányzata képviseletében önálló aláírásra jogosult.

Vevő büntetőjogi felelőssége tudatában kijelenti, és jelen szerződés aláírásával megerősíti, hogy belföldi honos, magyar állampolgár, akiknek a jelen jogügylet szerinti ingatlan elidegenítési és szerzési képességét jogszabály vagy hatósági határozat nem korlátozza, és nem zárja ki, ügyletkötési képessége teljes és csorbítatlan.

18./ Szerződő Felek rögzítik és Szőke Zoltán Polgármester Tiszavasvári Város Önkormányzata képviseletében kijelenti, hogy Tiszavasvári Város Önkormányzata Képviselő-testülete jelen szerződés 1. számú mellékletét képező 362/2019. (IX.30.) számú Képviselő Testületi határozatával döntött a jelen szerződés 1. pontjába rögzített Ingatlan értékesítéséről és felhatalmazza a polgármestert jelen szerződés aláírására. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörében, Tiszavasvári Város Önkormányzata Képviselő-testülete helyett átruházott hatáskörben eljárva, jelen szerződés mellékletét képezi Szőke Zoltán polgármester 66/2020. számú PM. határozata jelen adásvételi szerződés jóváhagyásáról.

19./ Szerződő Felek kijelentik, hogy jelen okiratot szerkesztő és ellenjegyző ügyvéd részéről az adásvételi szerződés megkötésével kapcsolatos költségek, adó, illetve illeték szabályok, továbbá a foglaló szabályainak vonatkozásában részletes tájékoztatásban részesültek a szerződést ellenjegyző ügyvédtől, amely tájékoztatást megértettek és tudomásul vettek.

20./ Szerződő Felek tudomásul veszik, hogy a jelen szerződést szerkesztő ügyvédnek velük szemben ügyfél-átvilágítási kötelezettsége van, melynek alávetik magukat.

Szerződő felek tudomásul veszik, hogy az ügyvédek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, az ügyvédekről szóló 2017. évi LXXVIII. törvény, az 54/2007. (XII. 21.) IRM rendelet, valamint a Magyar Ügyvédi Kamara mindenkor hatályos szabályzatai alapján ügyfeleit ellenőrizni kötelesek.

Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni és, amennyiben ezt szükségesnek látja, az adatokat az IRM illetőleg a KEKKH által működtetett rendszeren keresztül ellenőrizni.

Szerződő felek hozzájárulnak, hogy az ügyfél-átvilágítási intézkedéseket megtegye és az ennek során birtokába jutott adatokat az ügyvédekről szóló 2017. évi LXXVIII. törvény, valamint az ide vonatkozó kamarai szabályzatoknak megfelelően nyilvántartsa, kezelje, és őrizze.

A Felek tudomásul veszik továbbá a tájékoztatást a Magyar Ügyvédi Kamara 2/2007. (XI.19.) számú szabályzata 3.1. pontja szerinti ügyvédi kötelezettségekről és kijelentik, hogy azoknak a jelen szerződést szerkesztő ügyvéd eleget tett. A szerződés megkötésével kapcsolatos költségek és illeték Vevőt terhelik.

21./ Felek megállapítják, hogy jelen szerződés minden megegyezett kérdésben tartalmazza a felek akaratát, a jelen okiratban foglaltak teljes egészében megfelelnek akaratuknak, ezáltal a szerződés tartalmával szemben kifogást nem emelnek.

Szerződő Felek tudomással bírnak arról, hogy jelen szerződés tekintetében a szerződés megkötésekor, illetve a teljesítése során együttműködésre kötelesek. Felek kinyilatkozzák, hogy a másik felet a szerződés valamennyi lényeges kérdésével összefüggésben tájékoztatták. Lényeges kérdésnek tekintik felek azon tények ismeretét, amelyek a szerződéskötési szándékukat és a szerződés teljesítését befolyásolják.

22./ Szerződő Felek megállapodnak abban, hogy a jelen adásvételi szerződésben nem szabályozott kérdésekre a Polgári Törvénykönyvről szóló 2013. évi V. törvény rendelkezései vonatkoznak.

Jelen – 22 (huszonkettő) pontból és 6 (hat) sorszámozott oldalból álló – adásvételi szerződést felek elolvasás és értelmezés után, mint ügyleti akaratukkal mindenben egyező megállapodást, ügyvédi ellenjegyzés mellett, helybenhagyólag 7 (hét) eredeti példányban jóváhagyólag írták alá.

Tiszavasvári, 2020. …………..

……………………………. ……………………

**Tiszavasvári Város Önkormányzata** **…..** Vevő

képv.: **Szőke Zoltán Polgármester** Eladó

**A Szerződő Felek jelen szerződést, amely nyilatkozataiknak mindenben megfelel, - személyazonosságuk igazolása után - előttem, saját kezűleg írták alá, ezért az okiratot *ellenjegyzem:***

**Tiszavasváriban, 2020. …………. napján:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lakatosné dr. Daróczi Anna**

**egyéni ügyvéd KASZ: 36**

1. 66/2020.PM. határozat 2. melléklete

# **Letéti szerződés**

mely létrejött egyrészről

**Tiszavasvári Város Önkormányzata** (székhely: 4440 Tiszavasvári, Városháza tér 4., adószám: 15732468-2-15, KSH Statisztikai számjel: 15732468-8411-321-15, törzsszám: 732462) **képviseli: Szőke Zoltán Polgármester,** mint **Letevő** (továbbiakban: „**Letevő”**)

másrészről

**Lakatosné dr Daróczi Anna** egyéni ügyvéd (4440 Tiszavasvári, Kossuth utca 40/3.), mint letétkezelő – a továbbiakban **Letétkezelő** között az alulírott napon és helyen az alábbi feltételekkel.

Letevő tájékoztatja Letétkezelőt, hogy a jelen megállapodás megkötésének napján ingatlan adásvételi szerződést (a továbbiakban: **Adásvételi Szerződés**) kötött,

**…** (*születési név:* …. Tünde; *született:* ….napján, *anyja* *neve:* …, *személyi azonosító jele*: …, *adóazonosító jele*: …) 4440 Tiszavasvári, Vasvári Pál utca 6. …. ajtó szám alatti lakos vevővel, a kizárólagos tulajdonában lévő a **Tiszavasvári** **belterület 1679/2/A/… hrsz**. alatt felvett, természetben 4440 Tiszavasvári, Vasvári Pál utca 6. …. ajtó szám alatt található 70 m2 területű, **lakás** megnevezésű ingatlan vonatkozásában.

1. Az Adásvételi szerződés alapján Letevő köteles Letétkezelőnél letétbe helyezni a vevő tulajdonjogának az illetékes földhivatalnál „vétel” jogcímen történő bejegyzéséhez való hozzájáruló nyilatkozatát 5, azaz öt eredeti példányban. Letétkezelő az iratletétet hivatali helyiségében az erre a célra meghatározott helyen, elkülönítve tárolja.
2. Letevő hozzájárul ahhoz, hogy a 1. pontban meghatározott iratletét tényéről Letétkezelő igazolást állítson ki és az igazolást a Vevő részére eredeti példányban átadja.
3. Letétkezelő jogosult a letétbehelyezett iratokat az adásvételi szerződésben meghatározottak szerint, - azaz, amennyiben a vételár maradéktalanul megfizetésre kerül - az illetékes földhivatalhoz benyújtani.
4. Amennyiben az ingatlan adásvételi szerződés bármilyen okból kifolyólag megszűnik, úgy az erről szóló Letevő és Vevő által egyaránt aláírt írásbeli értesítés kézhezvételétől számított 5, azaz öt munkanapon belül Letétkezelő az iratletét 5, azaz öt eredeti példányát Letevők részére, vagy az általa írásban szabályszerűen meghatalmazott személy részére átadja.
5. Ha a 3. és 4. pontban rögzített feltétel legkésőbb 2020.09.30. napjáig nem következik be, úgy az iratletétet Letétkezelő köteles Letevő, vagy az általa írásban szabályszerűen meghatalmazott személy részére kiadni.
6. Szerződő Felek megállapodnak, hogy Eladó (Letevő) a vételár teljes kifizetésének tényéről haladéktalanul köteles értesíteni eljáró Ügyvédet (Letéteményest), eljáró Ügyvéd pedig kötelezettséget vállal arra, hogy a teljes vételár kifizetését követő 2 munkanapon belül benyújtja a tulajdonjog bejegyzési engedélyt az illetékes földhivatalhoz.
7. Szerződő felek jelen megállapodásban foglalt kötelezettségek teljesítéséért díjazást nem kötnek ki.
8. A jelen szerződésre a magyar jog rendelkezéseit kell alkalmazni.

Tiszavasvári, 2020. ….

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tiszavasvári Város Önkormányzata Lakatosné dr. Daróczi Anna**

**képv.: Szőke Zoltán Polgármester Letevő Letétkezelő**

66/2020.PM. határozat 3. melléklete

tulajdonjog bejeGyzési

hozzájárulÓ NYILAtKOZAT

Alulírott **Tiszavasvári Város Önkormányzata** (székhely: 4440 Tiszavasvári, Városháza tér 4., adószám: 15732468-2-15, KSH Statisztikai számjel: 15732468-8411-321-15, törzsszám: 732462) **képviseli: Szőke Zoltán Polgármester,** mint a Nyíregyházi Járási Hivatalnál **Tiszavasvári** **belterület 1679/2/A/….. hrsz**. alatt felvett, természetben 4440 Tiszavasvári, Vasvári Pál utca 6…... ajtó szám alatt található 70 m2 területű, **lakás** megnevezésű ingatlan *eladója,* a jelen nyilatkozat aláírásával **feltétlen és visszavonhatatlan hozzájárulásomat adom ahhoz**, hogy a **tulajdonjogom törlésre kerüljön**, valamint ahhoz, hogy **….** (*születési név:* ….; *született:* ….napján, *anyja* *neve:* …, *személyi azonosító jele*: 2….., *adóazonosító jele*: …) 4440 Tiszavasvári, Vasvári Pál utca 6. ….. ajtó szám alatti lakos *vevő* tulajdonjoga - 1 / 1 tulajdoni arányban - adásvétel jogcímén az ingatlan-nyilvántartásba bejegyzésre kerüljön.

Tiszavasvári, 2020. …

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tiszavasvári Város Önkormányzata képv.:**

**Szőke Zoltán Polgármester Eladó**

**Ellenjegyzem Tiszavasváriban, 2020. … napján:**

**Lakatosné dr. Daróczi Anna ügyvéd**

**KASZ: 36064334**